Mødet er åbnet. I dag er der følgende anmeldelse: Pelle Dragsted (EL), Josephine Fock (ALT) og Lisbeth Bech Poulsen (SF) m.fl.: Beslutningsforslag nr. B 158 (Forslag til folketingsbeslutning om opfordring til at trække aktstykke 116 af 14. juni 2017 om statens bloktilskud til kommunerne og regionerne m.v. tilbage fra Finansudvalget). Titlen på den anmeldte sag vil fremgå af www.folketingstidende.dk (jf. ovenfor).
Det punkt, som er opført som nr. 1 på dagsordenen, kan kun med Tingets samtykke behandles i dette møde.
Afstemning herom skal som bekendt foregå, ved at medlemmerne rejser sig op efter min anmodning. Jeg vil gerne bede Benny Engelbrecht og Erling Bonnesen om at forestå optællingen. Der stemmes først om samtykke til tredje behandling. De medlemmer, der stemmer for samtykke, bedes rejse sig. De medlemmer, der stemmer imod samtykke, bedes rejse sig. De medlemmer, der hverken stemmer for eller imod samtykke, bedes rejse sig. Tak for det. For stemte 78 (S, DF, V, LA og KF), imod stemte 23 (EL, ALT, RV og SF), hverken for eller imod stemte 0. Samtykke er givet. 3, angivne måde).
Forhandlingen drejer sig i første omgang om de stillede ændringsforslag. Ændringsforslagene kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet. Er der nogen, der ønsker at udtale sig? Da det ikke er tilfældet, er forhandlingen om ændringsforslagene sluttet, og vi går til afstemning.
Der stemmes først om ændringsforslag nr. 1 af Martin Henriksen (DF). De medlemmer, der stemmer for, bedes rejse sig. Tak for det. Og de medlemmer, der stemmer imod, bedes rejse sig. Tak for det. De medlemmer, der hverken stemmer for eller imod, bedes rejse sig. Tak. For stemte 78 (S, DF, V, LA og KF), imod stemte 23 (EL, ALT, RV og SF), hverken for eller imod stemte 0. Ændringsforslaget er vedtaget. Der stemmes om ændringsforslag nr. 2 af Martin Henriksen (DF). De medlemmer, der stemmer for, bedes rejse sig. Tak. De medlemmer, der stemmer imod, bedes rejse sig. Tak. De medlemmer, der hverken stemmer for eller imod, bedes rejse sig. For stemte 22 (DF), imod stemte 79 (S, V, EL, LA, ALT, RV, SF og KF), hverken for eller imod stemte 0. Ændringsforslaget er forkastet. Der stemmes om ændringsforslag nr. 3 af justitsministeren. De medlemmer, der stemmer for, bedes rejse sig. De medlemmer, der stemmer imod, bedes rejse sig. Tak. Og de medlemmer, der hverken stemmer for eller imod, bedes rejse sig. Tak. For stemte 52 (V, EL, LA, ALT, RV, SF og KF), imod stemte 49 (S og DF), hverken for eller imod stemte 0. Ændringsforslaget er vedtaget. 3, angivne måde).
Forhandlingen drejer sig derefter om lovforslaget som helhed. Er der nogen, der ønsker at udtale sig om lovforslaget? Da det ikke er tilfældet, går vi til afstemning.
Der stemmes om lovforslagets endelige vedtagelse. De medlemmer, der stemmer for, bedes rejse sig. Tak. De medlemmer, der stemmer imod, bedes rejse sig. Tak. De medlemmer, der stemmer hverken for eller imod, bedes rejse sig. Tak, afstemningen er slut. Uden snyd stemte 78 for (S, DF, V, LA og KF), og uden snyd stemte 23 (EL, ALT, RV og SF) imod, hverken for eller imod stemte 0. Lovforslaget er vedtaget og vil nu blive sendt til statsministeren. 3, angivne måde).
Så er der ikke mere at foretage i dette møde, og imens der endnu er ro i salen, vil jeg godt tilføje, at det næste planlagte møde afholdes torsdag den 7. september 2017, kl. 10.00. Skulle det blive nødvendigt at indkalde Folketinget til yderligere møder, vil meddelelse om tidspunkt og dagsorden blive tilstillet medlemmerne skriftligt. Det forhold, at der foreløbig ikke er flere møder i salen, er som bekendt ikke ensbetydende med, at arbejdet ligger stille. Der vil som sædvanlig jævnligt været møder i Folketingets stående udvalg, ligesom der vil være andre arrangementer, som medlemmerne er engageret i. Dette er sagt for at imødegå den opfattelse, at mødefrihed i salen er ensbetydende med en tidlig sommerferie. Så ønsker jeg alle medlemmer en god og aktiv sommer. Og samtidig vil jeg godt takke alle ansatte på Christiansborg for deres indsats i det forløbne folketingsår. Rigtig god sommer til alle.